
NI GUTE ZAKATUL FITRI ISUKURA IGISIBO CYAWE IGIKURAHO UMWANDA NDETSE N’AHO KITUZUYE?
NI GUTE ZAKATUL FITRI ISHYIRA IBYISHIMO MU MITIMA Y’ABATINDI N’ABAKENE, KUGIRA NGO BISHIME KU MUNSI W’ILAYIDI NKUKO NA WE UBA WISHIMYE? 
TEKEREZA KURI IYI MVUGO:
IMVUGO YATURUTSE KURI IBUN ABASI (IMANA IMWISHIMIRE) YARAVUZE ATI: INTUMWA Y’IMANA (IMANA IMUHE AMAHORO N’IMIGISHA) YATEGETSE GUTANGA ZAKATUL FITRI, KUGIRANGO ISUKURE UWASIBYE IMUKURAHO IMYANDA N’IBINDI BIBI, NO KUGIRA NGO UGABURIRWEMO ABAKENE”
ZAKATUL FITRI: NI ITEGEKO KURI BURI MUYISLAMU UBWE NDETSE NO KUBO ASHINZWE NK’UMUGORE WE N’ABANA BE. IYO AFITE IBIMUHAGIJE WE N’UMURYANGO WE KURI UWO MUNSI.
SI NGOMBWA KUBA ATUNZE IBIRI KU KIGERO RUNAKA.
IKIGERO UMUNTU AGOMBA GUTANGA: NI IKIBO CY’IBINYAMPEKE N’ITENDE, MBESE IBIRIBWA ABANTU BAMENYEREYE.
NK’ITENDE, UMUCERI N’IBINDI.
IMVUGO YATURUTSE KURI IBUN UMAR (IMANA IBISHIMIRE BOMBI) YARAVUZE ATI: “INTUMWA MUHAMADI YATEGETSE GUTANGA ZAKATUL FITRI, ICYIBO CY’ITENDE CYANGWA ICY’INGANO, K’UMUCAKARA N’UTARI WE, IGITSINA GABO N’IGITSINA GORE, UMUTO N’UMUKURU MU BAYISLAMU”
INTUMWA MUHAMAD KANDI YATEGETSE KO ITANGWA MBERE Y’UKO ABANTU BAJYA GUSENGA ILAYID, KANDI ITANGIRA KUBA ITEGEKO IZUBA RIRENZE KU MUNSI WA NYUMA WA RAMADHANI.
IBYIZA ARIKO: NI UKO ITANGWA MBERE YUKO ISENGESHO RY’ILAYID RIKORWA.
KANDI BIREMEWE KO YATANGWA MBERE Y’ILAYIDI HO UMUNSI UMWE CYANGWA IMINSI IBIRI, NKO KU MUNSI WA 28, KUKO UKWEZI KUGIRA IMINSI 29 CYANGWA 30. 
NTIBYEMEWE GUTANGA ZAKATUL FITRI NYUMA Y’ISENGESHO RY’ILAYID. 
UTAYITANZE MBERE Y’UMUNSI W’ILAYID ABA AKOSHEJE, USIBYE IGIHE AFITE IMPAMVU YEMEWE, ICYO GIHE AGOMBA KUYISHYURA.
MUJYE MWIHUTIRA KUYITANGA MU BYIZA MWIRINGIYE IBIHEMBO.
IMANA YARAVUZE ITI “YEMWE ABEMEYE! MUTANGE MU BYO TWABAHAYE MBERE Y’UKO HAGERA UMUNSI UTAZABAHO UBUCURUZI, UBUCUTI CYANGWA UBUVUGIZI. MU BY’UKURI ABAHAKANYI NI BO NKOZI Z’IBIBI”
